
ŠIAULIŲ MIESTO SAVIVALDYBĖS ADMINISTRACIJOS
JAUNIMO REIKALŲ KOORDINATORIUS (PATARĖJAS)

SPRENDIMO
„DĖL ŠIAULIŲ MIESTO SAVIVALDYBĖS TARYBOS 2023 M. LIEPOS 13 D. SPRENDIMO NR. T-314 „DĖL ŠIAULIŲ MIESTO SAVIVALDYBĖS JAUNIMO REIKALŲ TARYBOS SUDĖTIES PATVIRTINIMO“ PAKEITIMO“
AIŠKINAMASIS RAŠTAS

2025-05-08
Šiauliai


Parengto sprendimo projekto tikslai ir uždaviniai. 
Parengto sprendimo projekto tikslas – pakeisti Šiaulių miesto savivaldybės tarybos 2023 m. liepos 13 d. sprendimą Nr. T-314 „Dėl Šiaulių miesto savivaldybės jaunimo reikalų tarybos sudėties patvirtinimo“ 1 punktą.

Lietuvos Respublikos vietos savivaldos įstatymo 15 straipsnio 2 dalies 4 punktu numatyta išimtinė savivaldybės tarybos kompetencija – komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas.
Šiaulių miesto savivaldybės jaunimo reikalų taryba (toliau – Jaunimo reikalų taryba) sudaryta Šiaulių miesto savivaldybės tarybos 2023 m. liepos 13 d. sprendimu Nr. T-314 „Dėl Šiaulių miesto savivaldybės jaunimo reikalų tarybos sudėties patvirtinimo“.

Sprendimu pakeičiama Jaunimo reikalų tarybos sudėtis. Trijų Jaunimo reikalų tarybos narių, deleguotų Šiaulių jaunimo organizacijų asociacijos „Apskritasis stalas“ ir darbo santykiai nutrūko organizacijoje (jie išvyko į kitus miestus), o taip pat Šiaulių miesto savivaldybės administracijos deleguoto atstovo,  Atvirojo jaunimo centro vedėjo, darbo santykiai nutrūko Šiaulių menų mokyklos atvirajame jaunimo centre.  Vadovaudamasi Šiaulių miesto savivaldybės jaunimo reikalų tarybos nuostatų (toliau – Nuostatai), patvirtintų 2019 m. gegužės 2 d. Šiaulių miesto savivaldybės tarybos sprendimu Nr. T-157 „Dėl Šiaulių miesto savivaldybės jaunimo reikalų tarybos nuostatų patvirtinimo“, 18 punktu, Šiaulių jaunimo organizacijų asociacija „Apskritasis stalas“ eilinės rinkiminės konferencijos protokoliniu sprendimu (2025-04-25 raštas Nr. JRKG-35 „Dėl delegavimo į Jaunimo reikalų tarybą“)  deleguoja 3 naujus valdybos narius. Nutrūkus  Atvirojo jaunimo centro vedėjo Dovydo Kaupio darbo santykiams, atsižvelgdama į Šiaulių miesto savivaldybės jaunimo reikalų tarybos posėdžio 2025-04-30 protokolo Nr. VT-43-(1.13 E) nutarimus, Šiaulių miesto savivaldybės administracija raštu kreipėsi į Šiaulių menų mokyklą (2025-05-06 raštas Nr. S-2055), prašydama deleguoti kitą Atvirojo jaunimo centro atstovą. Šiaulių menų mokykla delegavo Atvirojo jaunimo centro vedėją Daivą Žukienę.
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą bus atnaujinta Šiaulių miesto savivaldybės jaunimo reikalų taryba. Neigiamų pasekmių nenumatoma.

Keičiamas Šiaulių miesto savivaldybės tarybos 2023 m. liepos 13 d. sprendimo Nr. T-314 „Dėl Šiaulių miesto savivaldybės jaunimo reikalų tarybos sudėties patvirtinimo“ 1 punktas.

Sprendimui įgyvendinti papildomų teisės aktų priimti nereikės.
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti lėšų nereikia.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Sprendimo projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje, todėl antikorupcinio vertinimo pažyma nereikalinga.
Sprendimo projektą parengė Šiaulių miesto savivaldybės administracijos jaunimo reikalų koordinatorė (patarėja) Dalia Vietienė, tel. (0 41) 59 63 03.
Numatomo teisinio reguliavimo poveikio vertinimo rezultatai (jei tokį vertinimą reikia atlikti).
Vertinimas nereikalingas. 

